5.4.2023.
HR
Službeni list Europske unije
C 125/475 četvrtak, 15. rujna 2022.
BY. budući da donošenju tog novog zakona nije prethodilo nikakvo javno savjetovanje niti se provelo izravno savjetovanje s nevladinim organizacijama, što je u suprotnosti s preporukom Venecijanske komisije iz mišljenja od 20. lipnja 2017.
da bi u javno savjetovanje trebalo uključiti, koliko je to moguće, sve organizacije civilnog društva na čiji će status, financiranje ili područja djelovanja utjecati stupanje na snagu tog zakonodavnog akta; budući da prema novom zakonu te organizacije sada mogu biti podvrgnute redovitim financijskim inspekcijama koje provodi Državni ured za reviziju; budući da su organizacije civilnog društva zabrinute da će Državni ured za reviziju, čija je glavna funkcija nadzirati uporabu javnih sredstava, a ne privatnih donacija, poslužiti kao sredstvo za povećanje pritiska na njih; budući da su organizacije civilnog društva upozorile da će novim zakonom o nevladinim organizacijama država zadirati u autonomiju udruživanja organizacija osnovanih na temelju prava na udruživanje te u privatnost građana koji se bore za javni interes te da je taj zakon štetan za ostvarivanje slobode izražavanja kao i za demokratsku javnost u cjelini; budući da je Državni ured za reviziju 17. svibnja 2022. počeo provoditi provjere desetaka nevladinih organizacija, tražeći od njih njihove računovodstvene politike i politike upravljanja gotovinom;
BZ.
budući da je 23. srpnja 2021. objavljeno da države darovateljice bespovratnih sredstava iz Europskog gospodarskog prostora i Norveške – Island, Lihtenštajn i Norveška – nisu postigle dogovor o imenovanju upravitelja fonda za upravljanje financiranjem civilnog društva u Mađarskoj; budući da se zbog toga tijekom tekućeg razdoblja financiranja neće provoditi nijedan program, što znači da je poništeno 214,6 milijuna EUR financijskih sredstava koja su izdvojena za Mađarsku;
CA. budući da su Venecijanska komisija i OESS/ODIHR u zajedničkom mišljenju od 17. prosinca 2018. o odjeljku 253.
Zakona XLI. od 20. srpnja 2018.
o izmjeni određenih poreznih zakona i drugih zakona te o posebnom porezu na imigraciju naveli da porez od 25 % na financijsku potporu aktivnostima kojima se pomaže proces imigracije i koje se provode u Mađarskoj ili na financijsku potporu djelatnostima koje provodi organizacija sa sjedištem u Mađarskoj koja provodi aktivnosti kojima se pomaže proces imigracije ne ispunjava zahtjev zakonitosti te predstavlja neopravdano zadiranje u prava na slobodu izražavanja i udruživanja nevladinih organizacija na koje se odnosi;
CB. budući da je povjerenica Vijeća Europe za ljudska prava u svojem izvješću od 21. svibnja 2019.
nakon posjeta Mađarskoj od 4. do 8. veljače 2019. naglasila da su zakonodavnim mjerama stigmatizirane i kriminalizirane aktivnosti civilnog društva koje bi se trebale smatrati potpuno zakonitima u demokratskom društvu te da je tim mjerama ostvarivan kontinuiran odvraćajući učinak na nevladine organizacije, a usto je primijetila da su neke od tih pravnih odredbi iznimno nejasne, proizvoljne i da se ne provode u praksi;
CC. budući da je posebni izvjestitelj UN-a za ljudska prava migranata u svojem izvješću od 11. svibnja 2020.
nakon posjeta Mađarskoj od 10. do 17. srpnja 2019.
primijetio da su se organizacije civilnog društva koje se bave pravima migranata u Mađarskoj suočile s višestrukim preprekama u obavljanju svojeg zakonitog i važnog rada, što je posljedica zakonodavnih izmjena, financijskih ograničenja i drugih operativnih i praktičnih mjera koje su poduzela nadležna tijela; budući da je posebni izvjestitelj UN-a također primijetio da su brojne organizacije civilnog društva bile žrtve kampanja ocrnjivanja, a u nekim slučajevima nakon njih su uslijedile administrativne ili kaznene istrage;
Pravo na jednako postupanje, uključujući pripadnike skupine LGBTIQ
CD. budući da je Komisija 13. srpnja 2022. u poglavlju izvješća o vladavini prava za 2022.
koje se odnosi na Mađarsku navela da su mađarskom povjereniku za temeljna prava dodijeljene veće nadležnosti, ali njegova je akreditacija izgubila na vrijednosti nakon što je u pitanje dovedena njegova neovisnost; budući da je u izvješću i preporukama s virtualnog sastanka njegova Pododbora za akreditaciju, održanog od 14. do 25. ožujka 2022., Globalni savez nacionalnih institucija za ljudska prava preporučio da se povjereniku za temeljna prava dodijeli niži status B jer Pododbor nije primio pisane dokaze koji su potrebni da bi se utvrdilo da povjerenik učinkovito izvršava svoj mandat u vezi s ranjivim skupinama kao što su etničke manjine, pripadnici skupine LGBTIQ, borci za ljudska prava, izbjeglice i migranti ili u vezi s važnim pitanjima ljudskih prava kao što su medijski pluralizam, građanski prostor i neovisnost pravosuđa; budući da taj Pododbor smatra da povjerenik djeluje na način kojim se ozbiljno ugrožava usklađenost s Pariškim načelima za kriterije u pogledu standarda za nacionalne institucije za ljudska prava; budući da je Pododbor također primijetio probleme povezane s postupkom odabira i imenovanja te s radnim odnosima i suradnjom s organizacijama civilnog društva i borcima za ljudska prava;